**راجندر سنگھ بیدی** اردو کے مصنف، ڈراما نویس اور فلمی ہدایت کار تھے۔ وہ 1915ء کو سیالکوٹ پاکستان میں پیدا ہوئے۔ اُنہوں نے ہہت سی مشہور بھارتی فلموں کی مکالمہ نگاری کی جیسے ابھیمان، انوپما اور بمل رائے کی مدھومتی شامل ہے۔ اُنہوں نے اپنی ابتدائی زندگی لاہور میں گزاری اور یہاں سے اردو میں تعلیم حاصل کی۔

اُن کی پہلی مختصر کہانی **مہارانی کا تحفہ** کو سال کی بہترین مختصر کہانی کا انعام لاہور کے ایک ادبی جریدے **ادبی دنیا** کی طرف سے ملا تھا۔ اُن کی مختصر کہانیوں کا پہلا مجموعہ **دان و دام** 1940ء میں منظرِ عام پر آیا اور دوسرا مجموعہ **گرہن** 1943ء میں شائع ہوا۔ اُن کا مشہور اردو ناول ایک چادر میلی سی کا انگریزی میں **I Take This Women** کے نام سے ترجمہ کیا گیا اور اس پر انھیں ساہتیا اکیڈمی ایوراڈ سے بھی 1965ء میں نوازا گیا۔ اُس کا بعد میں ہندی، کشمیری اور بنگالی میں بھی ترجمہ کیا گیا۔

ذاتی زندگی
----------

سنہ 1915ء میں لاہور میں پیدا ہوئے اور 1984ء میں بمبئی میں انتقال ہوا۔ آبائی گاؤں "ڈلے کی" تحصیل ڈسکہ ضلع سیالکوٹ تھا۔ ان کی والدہ سیوا دیوی ہندو برہمن تھیں، جبکہ والد ہیرا سنگھ ذات کے کھتری اور مسلک کے اعتبار سے بیدی تھے۔ یہ خاندان وید کو اپنا گرنتھ ماننے کے باعث بیدی (ویدی) کہلاتا ہے۔ راجندر سنگھ بیدی نے 1931ء میں میٹرک کیا اور 1933ء میں انٹر پاس کیا۔ اس کے بعد محکمہ ڈاک میں کلرک ہو گئے۔ 1934ء میں سوماوتی عرف ستونت کور سے شادی ہوئی۔ 1943ء میں وہ ملازمت سے مستعفی ہوئے۔ 1947ء میں لاہور سے دہلی پہنچے، 1948ء میں تقریباً آٹھ ماہ جموں ریڈیو اسٹیشن کے ڈائریکٹر رہے۔ وہ 1949ء میں ممبئی آ گئے اور فلموں کے لیے مکالمے لکھنے لگے۔

ادبی زندگی
----------

بیدی کی ادبی زندگی کا آغاز 1932ء مین ہوا۔ ابتدا میں انھوں نے محسن لاہوری کے نام سے انگریزی اور اردو میں نظمیں اور افسانے لکھے جو کالج میگزین اور مقامی اخبارات میں شائع ہوئے۔ راجندر سنگھ بیدی کے نام سے پہلا افسانہ "دکھ دکھ" فارسی رسم الخط میں پنجابی زبان کے رسالے "سارنگ" میں شائع ہوا۔

ان کے افسانوں کے مجموعوں میں باسٹھ افسانے اور سات مضامین اور خاکے شامل ہیں۔ سات مضامین اور سات افسانے ایسے بھی ہیں جو کسی کتاب میں شامل نہیں۔
بیدی نے تقریباً ستر فلموں کے مکالمے لکھے۔ ان میں بری بہن، داغ، مرزا غالب، دیو داس، ستیہ کام اور ابھیمان کے مکالمے اپنی ادبیت اور کردار و ماحول شناسی کی بنا پر سراہے گئے۔ بیدی نے فلم ساز کی حیثیت سے گرم کوٹ، رنگولی، بھاگن اور آنکھیں نامی فلمیں بنائیں۔ دستک کو اعلیٰ فنی خوبیوں کی بنا پر 1970ء کا قومی ایوارڈ دیا گیا۔

راجندر سنگھ بیدی اپنے عہد کے بڑے اور صاحبِ طرز ادیب تسلیم کیے گئے۔ بعض لوگوں کے خیال میں وہ ترقی پسند نسل کے سب سے بڑے افسانہ نگار ہیں۔ ان کے فن پاروں میں متوسط طبقے کے متنوع کرداروں، ان کے رنگا رنگ ماحول، ان کے مابین انسانی رشتوں کے اتار چڑھاؤ سے ایک جہانِ معنی خلق ہوا ہے۔ بیدی کے افسانوں اور ناولوں میں متوسط اور نچلے متوسط طبقے کی ہندوستانی عورت کے کردار اور مزاج کی جو تصویر کشی ملتی ہے اس کو ان کی افسانہ نگاری کا نقطہ عروج کہا جاتا ہے۔

تخلیقات
-------

1. دانہ و دام (1936، لاہور)
2. گرہن (1942، لاہور)
3. کوکھ جلی (1949ء، ممبئی)
4. اپنے دکھ مجھے دے دو (1965ء، دہلی)
5. ہاتھ ہمارے قلم ہوئے (1974ء، دہلی)
6. مکتی بودھ (1982ء، دہلی)
7. ڈراموں کے مجموعے
8. بے جان چیزیں (1943ء، لاہور)
9. سات کھیل (1946ء، لاہور)

### ناول

ایک چادر میلی سی (1962ء، دہلی)

### فلم اسکرپٹ

دستک (1971، دہلی، دیوناگری رسم الخط)

فلم
---

1955ء میں انھوں نے اپنی ہی ایک مختصر کہانی **گرم کوٹ** پر ایک بلراج ساہنی اور نروپا رائے کے ساتھ بنائی۔ ان کی دوسری فلم **رنگولی** 1962ء میں کشور کمار اور وجنتی مالا کے ساتھ تھی۔ انھوں نے ہدایت کاری کا آغاز سنجیو کمار اور ریحانہ سلطان کے ساتھ فلم دستک سے کیا۔ اس کے بعد انھوں نے تین اور فلموں کی ہدایت کاری کی۔ ان کے ناول **ایک چادر میلی سی** پر بھارت میں 1986ء میں اسی نام سے اور پاکستان میں مٹھی بھر چاول کے نام سے 1978ء میں فلم بنی۔ اس طرح ان کو یہ منفرد اعزاز حاصل ہے کی اُن کی کہانی پر دونوں ممالک میں فلم بنی ہے۔

وفات
----

ان کا 1984ء میں ممبئی بھارت میں انتقال ہو گیا۔

ان کی خدمات کے صلے میں بھارتی حکومت نے ان کے نام سے ایک انعام **راجندر سنگھ بیدی ایوارڈ** اردو ادب کے لیے شروع کیا ہے۔

حوالہ جات
---------

1. 1 2 3   — اخذ شدہ بتاریخ: 10 اکتوبر 2015 — مصنف: فرانس کا قومی کتب خانہ  — اجازت نامہ: آزاد اجازت نامہ
2. ↑

| * د
* ب
* ت
اردو افسانہ نگار |
| --- |
| ترقی پسند | 
* منشی پریم چند
* بلونت سنگھ
* کرشن چندر
* سعادت حسن منٹو
* راجندر سنگھ بیدی
* اوپندر ناتھ اشک
* عزیز احمد
* عصمت چغتائی
* ڈاکٹر رشید جہاں
* خواجہ احمد عباس
* قرۃالعین حیدر
* مجنوں گورکھپوری
* حیات اللہ انصاری
* شوکت صدیقی

 |  |
| رومانیت | 
* سجاد حیدر یلدرم
* حجاب امتیاز علی
* شفیق الرحمن
* اشفاق حمد
* میرزا ادیب
* اے حمید
* قدرت اللہ شہاب

 |
| حلقہ اربابِ ذوق | 
* ممتاز مفتی
* محمد حسن عسکری
* ممتاز شیریں
* عاشق حسین بٹالوی
* غلام الثقلین نقوی
* آغا بابر

 |
| علامت نگاری و جدیدیت | 
* انتظار حسین
* ڈاکٹر انور سجاد
* رشید امجد
* خالدہ حسین
* اسد محمد خان
* مظہرالاسلام
* احمد ہمیش
* احمد جاوید

 |
| عصری افسانہ | 
* ابوالفضل صدیقی
* عبد اللہ حسین
* خدیجہ مستور
* نیاز فتح پوری
* احمد ندیم قاسمی
* غلام عباس
* ڈاکٹر شائستہ اکرام اللہ
* قدرت اللہ شہاب
* مستنصر حسین تارڑ
* بانو قدسیہ
* جیلانی بانو
* مسعود اشعر
* نیر مسعود
* مرزا حامد بیگ
* زاہدہ حنا
* عرش صدیقی
* رضیہ فصیح احمد
* انیس ناگی
* ڈاکٹر سلیم اختر
* فہمیدہ ریاض
* محمد حمید شاہد
* ڈاکٹر آغا سہیل
* محمد منشا یاد
* ڈاکٹر محمد باقر
* محمد خالد اختر
* احمد داؤد
* ہاجرہ مسرور
* گلزار
* آصف فرخی
* جلیل قدوائی
* سید محمد اشرف
* علی اکبر ناطق
* اقبال خورشید

 |
| اصلاحی | 
* اقبال سلیم
* ڈپٹی نذیر احمد
* علامہ راشد الخیری
* اشفاق حمد
* خواجہ حسن نظامی

 |
| تاریخی | 
* ایم اسلم
* عنایت اللہ التمش
* نسیم حجازی
* قاضی عبدالستار
* قمر اجنالوی
* اسلم راہی
* محمد شمس الضحٰی

 |

|  |  |
| --- | --- |
| معلومات کتب خانہ | 
* ورلڈ کیٹ آئیڈینٹیٹیز
* وی آئی اے ایف: 2580318
* ایل سی سی این: n81131621
* آئی ایس این آئی: 0000 0001 1035 429X
* جی این ڈی: 121542335
* ایس یو ڈی او سی: 034443746
* بی این ایف: cb125199187 (data)

 |